Foto’s: Skoolkinders betoog in Jhb-middestadFoto: @Willie_Venter/Twitter Hoofsupt. Wayne Minnaar, woordvoerder van die Johannesburgse metropolisie, sê die groep het voor die departement van onderwys se gebou gestaan en het later na Albertina Sisulu- en Eloffstraat beweeg. Volgens berigte is die leerders nou by die provinsiale wetgewer se gebou. Minnaar sê die groep maak hulself glo aan wangedrag skuldig deur straatsmouse se stalletjies te vernietig. Vier kinders is intussen na ‘n hospitaal geneem nadat hulle glo deur winkeleienaars aangerand is. Minnaar sê die winkeleienaars het die vier seuns glo aangerand nadat die seuns hulle winkels of stalletjies geplunder het. Minnaar sê daar is nie toestemming gegee vir die optog nie. Hy sê hulle hou die situasie dop. Volgens berigte is die studente-organisasie Cosas verantwoordelik vir die optog. Dit is egter nie duidelik waaroor die leerlinge betoog nie.